علمت “كود” من مصادر أن الممثلة خديجة اساد، مرات الفنان الراحل عزيز سعد الله، اختارت تبعد على وسائل الإعلام نهار الگنازة ديال راجلها، وما تعطي حتى تصريح واخا القنوات الرسمية كانت حاضرة. مقربين من خديجة، حضرو للعزاء وقالو لـ”كود” أنها مأثرة بزاف بالموت ديال راجلها، وما مستوعباش الأمر، وهادشي خلاها تبقا وسط الدار طيلة 3 أيام الأولى، وتستقبل الناس المقربين منها ومن راجلها فقط. خديجة اساد وبعد الإعلان على الوفاة ديال سعد الله، حضرات الصحافة، واعتذرت ليهم بطريقة لبقة، عن طريق شخص من عائلتها، وهادشي زاد أكد للصحفيين أنها منهارة وما تقدرش تهضر مع الإعلام. المصدر ديال “كود” اضاف أنها ما غاديش تهضر في هاد الفترة نهائيا، حتى تتجاوز محنة الموت ديال راجلها، ورفيق دربها. 
كانت منهارة.. خديجة اساد بعدت على الصحافة والكاميرات نهار الگنازة ديال راجلها عزيز سعد الله